CELEX: 52021PC0248
Language: ro
Date: 2021-05-19
Title: Propunere de REGULAMENT AL CONSILIULUI privind repartizare a posibilităților de pescuit prevăzute de Protocolul de punere în aplicare (2021-2026) a Acordului de parteneriat în domeniul pescuitului dintre Republica Gaboneză și Comunitatea Europeană

COMISIA EUROPEANĂ
            Bruxelles, 19.5.2021
            COM(2021) 248 final
            2021/0128(NLE)
            Propunere de
            REGULAMENT AL CONSILIULUI 
            privind repartizare a posibilităților de pescuit prevăzute de Protocolul de punere în aplicare (2021-2026) a Acordului de parteneriat în domeniul pescuitului dintre Republica Gaboneză și Comunitatea Europeană
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               •Motivele și obiectivele propunerii
            
            
               
                  Acordul de parteneriat în domeniul pescuitului (APP) între Republica Gaboneză și Comunitatea Europeană a fost semnat la 4 iunie 2007 și a intrat în vigoare la 11 iunie 2007, pentru o perioadă de șase ani. Acordul poate fi reînnoit în mod tacit și, prin urmare, este încă în vigoare. Un protocol anterior de punere în aplicare a APP, cu o durată de trei ani, a intrat în vigoare la 24 iulie 2013 și a expirat la 23 iulie 2016.
               
               
                  Pe baza directivelor de negociere relevante
                     1
                  , Comisia a purtat negocieri cu guvernul Republicii Gaboneze (denumită în continuare „Gabon”) în vederea încheierii, în numele Uniunii Europene, a unui nou protocol de punere în aplicare a APP (2021-2026). După încheierea acestor negocieri, la 10 februarie 2021, negociatorii au parafat un protocol. Noul protocol acoperă o perioadă de cinci ani de la data aplicării provizorii, stabilită la articolul 24, și anume data semnării de ambele părți.
               
               
                  Scopul prezentei propuneri este de a autoriza semnarea protocolului de punere în aplicare. 
               
            
            
               •Coerența cu dispozițiile existente în domeniul de politică vizat
            
            
               Obiectivul principal al noului protocol este de a furniza un cadru actualizat, care să țină seama de prioritățile politicii comune reformate în domeniul pescuitului și de dimensiunea externă a acesteia, în vederea continuării și a consolidării parteneriatului strategic în domeniul pescuitului dintre Uniunea Europeană și Republica Gaboneză.
            
            
               Obiectivul protocolului este de a oferi posibilități de pescuit pentru navele Uniunii Europene în zona de pescuit a Gabonului în conformitate cu cele mai bune avize științifice disponibile și cu rezoluțiile și recomandările Comisiei Internaționale pentru Conservarea Tonului din Oceanul Atlantic (ICCAT), în limitele excedentului disponibil. Comisia și-a bazat poziția, printre altele, pe rezultatele unei evaluări a protocolului anterior (2013-2016) și a unei evaluări prospective privind necesitatea încheierii unui nou protocol. Aceste evaluări au fost realizate de experți externi. În egală măsură, se urmărește obiectivul de a consolida cooperarea dintre Uniunea Europeană și Republica Gaboneză în vederea favorizării unei politici durabile în domeniul pescuitului și a exploatării responsabile a resurselor piscicole în zona de pescuit a Gabonului și în Oceanul Atlantic, în interesul ambelor părți. În plus, această cooperare va contribui, de asemenea, la promovarea unor condiții de muncă decente în sectorul pescuitului.
            
            
               Noul protocolul prevede posibilități de pescuit pentru următoarele categorii:
            
            
               -
                     27 de nave de pescuit ton cu plasă-pungă;
            
            
               -
                     6 nave de pescuit ton cu lanseta;
            
            
               -
                     nave auxiliare, în conformitate cu rezoluțiile relevante ale ICCAT și cu limitele stabilite de legislația gaboneză; 
            
            
               - 
                     4 traulere în contextul unei posibile activități de pescuit de crustacee de adâncime, care urmează să fie autorizate în funcție de rezultatele campaniilor de explorare.
            
            
               •Coerența cu alte politici ale Uniunii
            
            
               
                  Negocierea cu Gabonul a unui nou protocol de punere în aplicare a acordului de parteneriat în domeniul pescuitului sustenabil face parte din acțiunea externă a Uniunii în relația cu țările din Africa, zona Caraibilor și Pacific (ACP) și ține seama în particular de obiectivele Uniunii în ceea ce privește respectarea principiilor democratice și a drepturilor omului.
               
            
            
               2.TEMEI JURIDIC, SUBSIDIARITATE ȘI PROPORȚIONALITATE
            
            
               •Temeiul juridic
            
            
               
                  Temeiul juridic ales este articolul 43 alineatul (3) din Tratatul privind funcționarea Uniunii Europene, care prevede că Consiliul adoptă, la propunerea Comisiei, o serie de măsuri privind alocarea de posibilități de pescuit. 
               
            
         
         
            
               •Subsidiaritate (în cazul competențelor neexclusive)
            
            
               Propunerea intră în sfera competenței exclusive a Uniunii Europene.
            
            
               •Proporționalitate
            
            
               Propunerea este proporțională cu obiectivul de stabilire a unui cadru de guvernanță juridic, economic, social și de mediu pentru activitățile de pescuit desfășurate de navele Uniunii în apele țărilor terțe, astfel cum se prevede la articolul 31 din Regulamentul privind politica comună în domeniul pescuitului. Ea respectă aceste dispoziții, precum și pe cele referitoare la asistența financiară acordată țărilor terțe, prevăzute la articolul 32 din regulamentul menționat.
            
            
               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
            
               •Evaluările ex post/verificarea adecvării legislației existente
            
            
               În 2015, Comisia a efectuat o evaluare ex post a protocolului 2013-2016 la APP încheiat cu Gabonul, precum și o evaluare ex ante a unei eventuale reînnoiri a protocolului.
            
            
               Concluzia evaluării a fost că sectorul pescuitului din UE este foarte interesat să desfășoare activități în Gabon și că reînnoirea protocolului este în interesul ambelor părți. În plus, reînnoirea protocolului ar contribui și la consolidarea monitorizării, a controlului și a supravegherii și la îmbunătățirea guvernanței activităților de pescuit din regiune.
            
            
               Pentru UE, este important să se mențină un instrument care să permită o cooperare sectorială aprofundată cu un actor major în guvernanța oceanelor la nivel subregional, din cauza întinderii zonei de pescuit aflate sub jurisdicția sa. Consolidarea relațiilor cu Gabonul va permite, de asemenea, construirea unor alianțe în cadrul ICCAT. În plus, pentru flota UE, acest lucru înseamnă reinstaurarea accesului la o zonă de pescuit importantă pentru derularea strategiilor de recoltare într-un cadru juridic internațional multianual. În plus, situația orașului Libreville, aflat în centrul unei zone de mare exploatare, face din acesta un potențial port de debarcare, contribuind la relevanța noului protocol preconizat, atât pentru sectorul pescuitului din Uniune, cât și pentru țara parteneră. Pentru autoritățile gaboneze, scopul este să mențină relații cu Uniunea în vederea consolidării guvernanței oceanelor, a primirii unui sprijin sectorial specific care să ofere oportunități de finanțare multianuale și a inițierii industrializării sectorului său de prelucrare prin activitatea navelor, ca parte a diversificării economiei sale.
            
            
               •Consultările cu părțile interesate
            
            
               
                  În cadrul evaluării au fost consultate statele membre, reprezentanți ai industriei, organizații internaționale ale societății civile, precum și administrația pescuitului și reprezentanți ai societății civile din Gabon. Au avut loc consultări și în cadrul Consiliului consultativ pentru flota de lungă distanță.
               
            
            
               •Obținerea și utilizarea cunoștințelor de specialitate
            
            
               
                  Comisia a contractat un consultant independent pentru a efectua evaluările ex post și ex ante, în conformitate cu dispozițiile articolului 31 alineatul (10) din Regulamentul privind politica comună în domeniul pescuitului.
               
            
            
               4.IMPLICAȚII BUGETARE
            
            
               
                  Proiectul de regulament nu are implicații pentru bugetul Uniunii.
               
            
            
               5.ALTE ELEMENTE
            
            
               •Planurile de punere în aplicare și măsurile de monitorizare, evaluare și raportare
            
            
               
                  Prezenta procedură este demarată în paralel cu procedurile legate de decizia Consiliului privind semnarea, în numele Uniunii, și privind aplicarea cu titlu provizoriu a protocolului de punere în aplicare a Acordului de parteneriat în domeniul pescuitului dintre Republica Gaboneză și Comunitatea Europeană, precum și cu decizia Consiliului privind încheierea acestuia. Prezentul regulament se aplică din momentul în care activitățile de pescuit sunt posibile în temeiul protocolului, adică la data aplicării provizorii a acestuia.
               
            
            
               2021/0128 (NLE)
            
            
               Propunere de
            
         
         
            
               REGULAMENT AL CONSILIULUI
            
            
               privind repartizare a posibilităților de pescuit prevăzute de Protocolul de punere în aplicare (2021-2026) a Acordului de parteneriat în domeniul pescuitului dintre Republica Gaboneză și Comunitatea Europeană
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 43 alineatul (3),
            
            
               având în vedere propunerea Comisiei Europene,
            
            
               întrucât:
            
            
               (1)Acordul de parteneriat în domeniul pescuitului între Republica Gaboneză și Comunitatea Europeană
                  2
                (denumit în continuare „acordul”), aprobat prin Regulamentul (CE) nr. 450/2007 al Consiliului
                  3
               , a intrat în vigoare la 11 iunie 2007. Protocolul lui de stabilire a posibilităților de pescuit și a contribuției financiare prevăzute în acord a expirat la 23 iulie 2016.
            
            
               (2)Comisia a negociat, în numele Uniunii Europene, un nou protocol pentru o perioadă de cinci ani (denumit în continuare „protocolul”).
            
            
               (3)Ca urmare a negocierilor menționate, protocolul a fost parafat la 10 februarie 2021.
            
            
               (4)La [...], Consiliul a adoptat Decizia (UE) 2021/...
                  4
               , privind semnarea și aplicarea cu titlu provizoriu a noului protocol, sub rezerva încheierii sale la o dată ulterioară. 
            
            
               (5)Posibilitățile de pescuit prevăzute de protocol trebuie să fie repartizate între statele membre pentru întreaga perioadă de aplicare a protocolului.
            
            
               (6)Prezentul protocol trebuie să intre în vigoare cât mai curând posibil, având în vedere importanța economică a activităților de pescuit ale Uniunii în zona de pescuit a Gabonului și necesitatea de a se reduce pe cât posibil durata de întrerupere a acestor activități.
            
            
               (7)Protocolul se va aplica cu titlu provizoriu de la data semnării sale, pentru a se asigura desfășurarea activităților de pescuit de către navele Uniunii. Prin urmare, prezentul regulament trebuie să se aplice de la aceeași dată,
            
            
               ADOPTĂ PREZENTUL REGULAMENT:
            
            
               Articolul 1
            
            
               Posibilitățile de pescuit stabilite în temeiul protocolului de punere în aplicare (2021-2026) a Acordului de parteneriat în domeniul pescuitului dintre Republica Gaboneză și comunitatea Europeană (denumit în continuare „protocolul”) se repartizează între statele membre după cum urmează:
            
            
               (a)Nave de pescuit ton cu plasă-pungă:
            
            
               Spania :
                     [15]
                     nave
            
            
               Franța:
                     [12]
                     nave
            
            
               (b)Nave de pescuit ton cu lanseta:
            
         
         
            
               Spania :
                     [5]
                     nave
            
            
               Franța:
                     [1]
                     nave
            
            
               (c)Traulere:
            
            
               Spania :
                     [p.m.]
                     nave
            
            
               xx :
                     [p.m.]
                     nave
            
            
               Articolul 2
            
            
               Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            
            
               Se aplică de la data semnării protocolului.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles,
            
            
               
                     Pentru Consiliu
               
               
                     Președintele
               
            
         
         
            
                  
                     (1)
                  
                        Adoptate cu ocazia Consiliului 3418 „Agricultură și Pescuit” din 22 octombrie 2015.
               
               
                  
                     (2)
                  
                        Acord de parteneriat în domeniul pescuitului dintre Comunitatea Europeană și Republica Gaboneză (JO L 109, 26.4.2007, p. 3).
               
               
                  
                     (3)
                  
                        Regulamentul (CE) nr. 450/2007 al Consiliului din 16 aprilie 2007 privind încheierea Acordului de parteneriat în domeniul pescuitului dintre Comunitatea Europeană și Republica Gaboneză (JO L 109, 26.4.2007, p. 1).
               
               
                  
                     (4)
                  
                        Decizia (UE) 2021/... a Consiliului din ... 2021 privind ... (JO C […] […], p. […]).